
שלום רב,



הנדון: בקשה לקבלת מידע מכוח חוק חופש המידע, תשנ"ח 1998 – 
בדיקות עוצמת רעש
סימוכין: מכתבך מיום 18.6.20
         
ראשית, אני מודה על פנייתך, כמופיע בסימוכין למכתבי זה.
בפנייתך למשרדנו – הכלכלה והתעשייה, ביקשת לקבל מידע בעניין בדיקות עוצמת רעש.
בעניין זה אבקש להביא לידיעתך כי התחום בגינו פנית אלינו, היה אמנם בעבר בתחום אחריותו של המשרד. 
אבקש להביא לידיעתך כי בשנת 2016, התקבלה החלטת ממשלה מס' 1754, שעניינה: "העברת תחום התעסוקה ממשרד הכלכלה והתעשייה למשרד הרווחה והשירותים החברתיים".
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל,  היחידה המקצועית הרלוונטית לבקשת המידע שהגשת,  ככל הנראה, מינהל הבטיחות והבריאות התעסוקתית, כמו יתר יחידות התעסוקה של משרדנו (במתכונתו הקודמת), הועברה למשרד הרווחה והשירותים החברתיים והיא איננה נמנה יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.


לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם קבלת המידע. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

















העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

